Diari Oficial de la Generalitat Valenciana


Sumari del DOGV 8719, del 17-01-2020 (2020/316)

RESOLUCIÓ de 10 de gener de 2020, del President de Turisme Comunitat Valenciana per la qual es dona publicitat a l'Oferta d'Ocupació Pública de Turisme Comunitat Valenciana de 2019.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8719

Data del DOGV
:   17-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/316


Data del document
:   10-01-2020

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * concurs administratiu

RESOLUCIÓ de 10 de gener de 2020, del President de Turisme Comunitat Valenciana per la qual es dona publicitat a l'Oferta d'Ocupació Pública de Turisme Comunitat Valenciana de 2019. [2020/316]  
L'article 36.3 de la Llei 28/2018, de 28 de desembre, de pressupostos de la Generalitat per a l'exercici 2019, modificada pel Decret llei 1/2019, de 18 de gener, del Consell, determina que la taxa de reposició per a l'exercici 2019 es fixa en un límit màxim del 75 % per als sectors no prioritaris detallats en la mateixa llei. En aquest mateix sentit s'expressa l'article 19. u.4 de la Llei 6/2018, de 3 de juliol de pressupostos generals de l'Estat per a l'any 2019.  
En referència als processos d'estabilització d'ocupació temporal s'estableix una taxa addicional que inclou els llocs, dotats pressupostàriament, que hagen estat ocupats de manera temporal i ininterrompuda almenys en els tres anys anteriors al 31 de desembre de 2018. L'articulació d'aquests processos ha de garantir el compliment dels principis de lliure concurrència, igualtat, mèrit, capacitat i publicitat.  
Per acord del Comité de Direcció de l'entitat de dret públic Turisme Comunitat Valenciana, en la reunió celebrada el 19 de desembre de 2019, es va aprovar l'oferta d'ocupació pública de Turisme Comunitat Valenciana, corresponent a l'exercici 2019, i vist l'informe favorable per a aquesta oferta d'ocupació pública, emés per la Direcció General de Pressupostos, de la Conselleria d'Hisenda i Model Econòmic en data 18 de desembre de 2019, resolc:  
  
Primer  
Publicar en el Diari Oficial de la Generalitat Valenciana l'oferta d'ocupació pública de Turisme Comunitat Valenciana per a l'any 2019. L'oferta d'ocupació pública de l'entitat està formada per un total de 37 llocs d'acord amb la tipologia i torn d'accés següents:  
a) Llocs vacants susceptibles de ser convocats amb el límit que corresponga per la taxa de reposició ordinària: un (1)  
b) Llocs corresponents a processos d'estabilització d'ocupació temporal: set (7)  
c) Llocs ocupats per personal indefinit no fix mitjançant sentència judicial: tres (3)  
d) Llocs de nova creació: vint-i-sis (26)  
La determinació dels llocs que s'han de convocar respon a les especificacions següents:  
1. A l'efecte del càlcul de la taxa de reposició, el nombre de baixes de personal fix produïdes durant l'any 2018 és d'una (1), i no s'ha produït cap altra alta entre el personal fix. En aplicació dels criteris pertinents correspon una taxa de reposició de 0,75 efectius per a l'exercici 2019. No obstant això, i per a assegurar la prestació del servei públic la Direcció General de Pressupostos ha autoritzat una taxa de reposició d'un (1) efectiu i ha informat que aquesta diferència anirà a càrrec de futures taxes de reposició.  
2. Quant als processos d'estabilització d'ocupació temporal, s'inclouen set (7) llocs de subaltern/a de recepció, amb classificació E12E013, que han estat ocupats de manera temporal i ininterrompuda almenys en els tres anys anteriors al 31 de desembre de 2018 i per tant s'inclouen en aquesta oferta.  
3. S'inclouen tres (3) llocs ocupats per personal indefinit no fix mitjançant sentència judicial els quals, d'acord amb l'apartat un.7) de l'article 19 la Llei 6/2018, de 3 de juliol, de pressupostos generals de l'Estat per a l'any 2018 no computaran dins del límit màxim de places derivat de la taxa de reposició d'efectius, amb el detall annex:  
  
  
Núm. lloc RPT Denominació Clasificació  
1.144 Tècnic/a Mitjà/a Arquitecte/a Tècnic/a B 20 E031  
1.066 Auxiliar administratiu/va D 14 E019  
1.155 Subaltern/a Recepció E 12 E013 + CT  
  
  
  
4. S'inclouen en l'oferta vint-i-sis (26) llocs de nova creació, autoritzada l'any 2018 per la Direcció General de Pressupostos, amb el detall annex:  
  
Núm. de llocs  
PAT 6136 Denominació Clasificació  
1 Director/a CDT Els Ports A/B 26 E046  
1 Tècnic/a Enginyer/a Morella A 22 E042  
8 Técnic/a Superior A 20 E038  
1 Técnic/a Mitjà/a Informàtic/a B 16 E024  
3 Formador/a C 16 E030  
5 Administratiu/ua C 14 E019  
7 Auxiliar Administratiu/ua D 14 E019  
  
  
5. L'oferta inclou la convocatòria de catorze (14) llocs mitjançant processos de promoció interna, la qual cosa d'acord amb l'article 19.7 de la Llei 6/2018, de 3 de juliol, de pressupostos generals de l'Estat per a l'any 2018 no computa dins del límit màxim de places derivat de la taxa de reposició d'efectius.  
  
Segon  
L'oferta d'ocupació pública ha sigut negociada amb la representació social de l'entitat Turisme Comunitat Valenciana.  
  
Tercer  
La provisió dels llocs corresponents a les convocatòries d'aquesta oferta pública d'ocupació es realitzarà d'acord amb el que s'estableix en l'II Conveni col·lectiu del personal laboral al servei de l'administració autonòmica, al qual es troba adherida l'entitat Turisme Comunitat Valenciana.  
  
Quart  
Les convocatòries dels processos selectius derivats d'aquesta oferta d'ocupació pública s'han de desenvolupar-se en el termini màxim de tres (3) anys, comptadors a partir de la publicació d'aquesta resolució i s'han de publicar en el Diari Oficial de la Generalitat Valenciana.  
  
Cinqué  
Aquesta resolució tindrà els efectes escaients d'acord amb les seues característiques i naturalesa a partir de l'endemà de publicar-se i contra aquesta, que esgota la via administrativa, es pot interposar un recurs contenciós administratiu en el termini de dos mesos, comptadors des de l'endemà de la publicació. Potestativament, es pot interposar un recurs de reposició en el termini d'un mes, comptadors des de l'endemà de la publicació, davant l'òrgan que l'ha dictada.  
  
  
València, 10 de gener de 2020.- El President de Turisme Comunitat Valenciana: Francesc Colomer Sánchez.